CELEX: 32015D1310
Language: lv
Date: 2015-07-28 00:00:00
Title: Komisijas Īstenošanas lēmums (ES) 2015/1310 (2015. gada 28. jūlijs), ar ko groza Lēmuma 2009/177/EK I pielikumu attiecībā uz slimības neskartas teritorijas statusu visai Horvātijas teritorijai attiecībā uz koi herpesvīrusu (KHV) (Dokuments attiecas uz EEZ)

30.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 200/17
            
         KOMISIJAS ĪSTENOŠANAS LĒMUMS (ES) 2015/1310
   (2015. gada 28. jūlijs),
   ar ko groza Lēmuma 2009/177/EK I pielikumu attiecībā uz slimības neskartas teritorijas statusu visai Horvātijas teritorijai attiecībā uz koi herpesvīrusu (KHV)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 49. panta 1. un 3. punktu,
   tā kā:
   
               (1)
            
            
               Komisijas Lēmumā 2009/177/EK (2) iekļauts to dalībvalstu, zonu un iecirkņu saraksts, uz ko attiecas apstiprinātās uzraudzības programmas saistībā ar vienu vai vairākām Direktīvas 2006/88/EK IV pielikuma II daļā uzskaitītajām neeksotiskajām slimībām. Lēmumā 2009/177/EK iekļauts arī saraksts ar dalībvalstīm, zonām un iecirkņiem, kas pasludināti par vienas vai vairāku uzskaitīto slimību neskartiem.
            
         
               (2)
            
            
               Lēmuma 2009/177/EK I pielikuma C daļā iekļauts saraksts ar dalībvalstīm, zonām un iecirkņiem, kas pasludināti par vienas vai vairāku uzskaitīto neeksotisko slimību neskartiem.
            
         
               (3)
            
            
               Horvātija Komisijai iesniedza deklarāciju par visas Horvātijas teritorijas atzīšanu par koi herpesvīrusa (KHV) neskartu teritoriju. Sniegtā informācija liecina, ka Horvātija saskaņā ar Direktīvas 2006/88/EK 49. panta 1. punktu atbilst minētās direktīvas V pielikuma I daļas nosacījumiem par šādu pasludināšanu.
            
         
               (4)
            
            
               Turklāt Komisijai iesniegtā papildinformācija liecina, ka, lai novērstu slimības pasīvu ievešanu no kaimiņos esošajām dalībvalstīm vai trešām valstīm, kuras neuzskata par KHV neskartām, Horvātija ir noteikusi atbilstīgas buferzonas, ko veido Donavas un Savas upju ūdens sateces baseinu daļas. Ņemot vērā kaimiņos esošo valstu epidemioloģisko situāciju attiecībā uz KHV, šie ūdens sateces baseini būtu jāuzskata par augsta riska apgabaliem un tajos jāveic mērķtiecīga uzraudzība atbilstoši prasībām, kas pieņemtas saskaņā ar Direktīvas 2006/88/EK 49. panta 3. punktu.
            
         
               (5)
            
            
               Horvātijas sniegtā informācija liecina, ka iesniegtā deklarācija atbilst visām Direktīvas 2006/88/EK un Lēmuma 2009/177/EK prasībām attiecībā uz dalībvalsts pasludināšanu par slimības neskartu. Attiecīgi visa Horvātijas teritorija būtu jāpasludina par koi herpesvīrusa (KHV) neskartu.
            
         
               (6)
            
            
               Tādēļ būtu attiecīgi jāgroza Lēmuma 2009/177/EK I pielikuma C daļa.
            
         
               (7)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2009/177/EK I pielikuma C daļu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2015. gada 28. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 328, 24.11.2006., 14. lpp.
   
   
      (2)  Komisijas 2008. gada 31. oktobra Lēmums 2009/177/EK, ar ko ievieš Padomes Direktīvu 2006/88/EK attiecībā uz uzraudzības un izskaušanas programmām un slimības neskartu dalībvalstu, zonu un iecirkņu statusu (OV L 63, 7.3.2009., 15. lpp.).
   
      PIELIKUMS
      Lēmuma 2009/177/EK I pielikuma C daļā rindu, kas attiecas uz koi herpesvīrusu (KHV), aizstāj ar šādu:
      
         
                     “Koi herpesvīruss (KHV)
                  
                  
                     Horvātija
                  
                  
                     HR
                  
                  
                     Visa teritorija
                  
               
                     Īrija
                  
                  
                     IE
                  
                  
                     Visa teritorija
                  
               
                     Apvienotā Karaliste
                  
                  
                     UK
                  
                  
                     Ziemeļīrijas teritorija”